Rumyana Neykova

Rumyana Neykova (; 1973-yil 6-aprelda Sofiyada tugʻilgan) bolgariyalik eshkak eshuvchisi. Neykova yakkalik bahslarida 1992, 1996, 2000-yilgi Yozgi Olimpiada oʻyinlarida kumush, 2004-yilgi Yozgi Olimpiya oʻyinlarida bronza va 2008-yilgi Yozgi Olimpiya oʻyinlarida oltin medalni qoʻlga kiritgan. Hozirgi murabbiyi turmush oʻrtogʻi Svilen Neykov. 2002-yilda 21-sentyabr kuni Sevilyada 7:07:41 lik natija bilan jahon rekordini oʻrnatgan. Bolgariyada va FISA tomonidan yilning eng yaxshi eshkak eshuvchisi deb topilgan.

Neykova eshkak eshish bilan 1985-yildan beri shugʻullanadi, SSKA Sofiyada Verka Aleksiyeva bosh murabbiyligida mashgʻulotlarni boshlagan. 1989-yilda oʻsmirlar oʻrtasida vitse-jahon chempioni va 1990-yilda ushbu musobaqada chempion. Ayollar oʻrtasidagi juftlik va toʻrtlik bahslarida bir nechta muvaffaqiyatsiz urinishlardan soʻng, yakkakurash bahslariga oʻtgan va 1999-yilda Kanadada boʻlib oʻtgan jahon chempionatida ilk medalini qoʻlga kiritgan. Ushbu toifa boʻyicha ikki karra jahon chempionli, 2002-yilda Sevilya va 2003-yilda Milanda, shuningdek, 2007-yilda Gifuda ikkinchi oʻrinni egallagan.

2000-yilda Sidneyda boʻlib oʻtgan Yozgi Olimpiada oʻyinlarida Bolgariyada hakamlarning oʻta bahsli qarori sifatida koʻrilgan suratda belaruslik Yekaterina Karstenga Olimpiada unvonini qiyinchilik bilan boy bergan. Olimpiadadan soʻng bir yillik tanaffusga chiqib, ota-onasi izidan borib, muvaffaqiyatli eshkak eshuvchiga aylangan Emilni dunyoga keltirgan. 2004-yilgi Afina Olimpiadasida yakkalik bahslarda germaniyalik Katrin Rutschow-Stomporowski va Karstendan keyin uchinchi oʻrinni egallagan. 2005-yilgi jahon chempionatida juftlik bahslarida ham qatnashib, Miglena Markova bilan birga ikkinchi oʻrinni egallagan.

Nihoyat Neykova 2008-yil Pekindagi Yozgi Olimpiada oʻyinlarida amerikalik Michelle Guerette va bir yillik raqibi Karstenni ortda qoldirib, 16-avgust kuni oltin medalni olib, oʻzining ilk Olimpiya chempionligini qoʻlga kiritgan. Pekindagi unvoni bilan Neykova Olimpiya medallarining toʻliq toʻplami: kumush, bronza va oltinga ega boʻlgan.
 Manbalar 

Turkum:2008-yilgi Yozgi Olimpiyada oʻyinlari sovrindori
Turkum:1973-yilda tugʻilganlar
Turkum:Yashayotgan insonlar